**УТВЪРДИЛ:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**/подпис, печат/**

**Проф. д-р Цветанка Бабева –**

**Директор на Институт по оптически материали**

**и технологии "Акад. Йордан Малиновски"**

**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

**„ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ЛАБОРАТОРНО ОБОРУДВАНЕ В ОБОСОБЕНИ ПОЗИЦИИ, КАКТО СЛЕДВА:**

**ОБОСОБЕНА ПОЗИЦИЯ 1: СИСТЕМА ЗА ИЗРАСТВАНЕ НА КРИСТАЛИ ПО МЕТОДА НА БРИДЖМЕН;**

**ОБОСОБЕНА ПОЗИЦИЯ 2: СИСТЕМА ЗА ТРАНСФЕР НА 2D МАТЕРИАЛИ И ПОЛУЧАВАНЕ НА ХЕТЕРОСТРУКТУРИ“**

**гр. София, 2019 г.**

**СЪДЪРЖАНИЕ:**

[РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА 3](#_Toc3990218)

[РАЗДЕЛ II. ТЕХНИЧЕСКИ И ФУНКЦИОНАЛНИ ИЗИСКВАНИЯ 5](#_Toc3990219)

[РАЗДЕЛ III. ИЗИСКВАНИЯ КЪМ ЛИЧНОТО СЪСТОЯНИЕ НА УЧАСТНИЦИТЕ В ОБЩЕСТВЕНАТА ПОРЪЧКА 6](#_Toc3990220)

[РАЗДЕЛ IV. КРИТЕРИИ ЗА ПОДБОР 12](#_Toc3990221)

[РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА 13](#_Toc3990222)

[РАЗДЕЛ VI. УКАЗАНИЯ ЗА ПОДГОТОВКА НА ОФЕРТАТА И СЪДЪРЖАНИЕ 16](#_Toc3990223)

[РАЗДЕЛ VII. ГАРАНЦИИ ЗА ИЗПЪЛНЕНИЕ НА ДОГОВОРА И ОБЕЗПЕЧЕНИЯ 19](#_Toc3990224)

[РАЗДЕЛ VIII. РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ 21](#_Toc3990225)

[РАЗДЕЛ ХIХ. ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНАТА ПОРЪЧКА. ПРЕКРАТЯВАНЕ НА ПРОЦЕДУРАТА. 21](#_Toc3990233)

[РАЗДЕЛ Х. СКЛЮЧВАНЕ НА ДОГОВОР 22](#_Toc3990234)

[РАЗДЕЛ XI. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ 23](#_Toc3990239)

[РАЗДЕЛ ХІІ. ОБРАЗЦИ НА ДОКУМЕНТИ 23](#_Toc3990240)

# РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА

**Настоящата обществена поръчка се открива на основание чл. 73, ал.1 във връзка с чл.18, ал.1, т.1 от ЗОП – открита процедура по ЗОП.**

1. **Предмет на поръчката**

Предмет на настоящата поръчка е **„ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ЛАБОРАТОРНО ОБОРУДВАНЕ В ОБОСОБЕНИ ПОЗИЦИИ, КАКТО СЛЕДВА: ОБОСОБЕНА ПОЗИЦИЯ 1: СИСТЕМА ЗА ИЗРАСТВАНЕ НА КРИСТАЛИ ПО МЕТОДА НА БРИДЖМЕН; ОБОСОБЕНА ПОЗИЦИЯ 2: СИСТЕМА ЗА ТРАНСФЕР НА 2D МАТЕРИАЛИ И ПОЛУЧАВАНЕ НА ХЕТЕРОСТРУКТУРИ“** в т. ч. доставка, инсталиране, приемни изпитания на място и въвеждането му в експлоатация, както и обучение на служители на Възложителя за експлоатация и рутинна техническа поддръжка на уреда, включително гаранционния му сервиз.Оборудването е за нуждите на Институт по оптически материали и технологии"Акад. Йордан Малиновски"– БАН, съгласно проект Grant Agreement number: 824140 — TOCHA — H2020-FETPROACT-2018-2020/H2020-FETPROACT-2018-01

1.1 Правно основание за възлагане на процедурата

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП), е Директорът на Институт по оптически материали и технологии "Акад. Йордан Малиновски", с административен адрес: ул. "Акад. Георги Бончев", бл. 109, 1113 София, **телефон:** [+359 2 872 00 73](tel:+35928720073), **факс:** **:** [+359 2 872 00 73](tel:+35928720073),**E-mail:** [iomt@iomt.bas.bg](mailto:mincryst@clmc.bas.bg), **Website:**[http://www.iomt.bas.bg](http://www.imc.bas.bg/)

Адрес на поръчката в Профил на купувача: <http://www.iomt.bas.bg/профил-на-купувача> Процедурата се открива на основание чл. 18, ал. 1, т. 1, при условията на чл. 74 от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

* 1. Мотиви за избор на процедура по възлагане на поръчката

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачност при разходването на финансовите средства.

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

1. **Индикативна стойност на поръчката**

Индикативната стойност на поръчката е **150 490 (сто и петдесет хиляди четиристотин деветдесет) лева без ДДС или 180588(сто и осемдесет хиляди петстотин осемдесет и осем) лева с ДДС,** разпределени както следва:

- за Обособена позиция № 1 (Система за израстване на кристали по метода на Бриджмен) **- *120 500 (сто и двадесет хиляди и петстотин) лева без ДДС;***

- за Обособена позиция № 2 (Система за трансфер на 2D материали и получаване на хетероструктури) **- *29 990 (двадесет и девет хиляди деветстотин и деветдесет) лева без ДДС;***

Индикативните стойности на съответните обособени позиции се явяват и максималния разполагаем финансов ресурс на Възложителя за изпълнение на дейностите предмет на настоящата обществена поръчка.

***Забележка:***Участник предложил цена, надвишаваща индикативната стойност на съответната обособена позиция ще бъде отстранен от участие в процедурата.

**В цената следва да се предвидят всички разходи на участника за изпълнение на поръчката: доставка, монтаж, пускане в експлоатация и гаранционен сервиз на апаратурата, мита, такси, обучение за работа с оборудването, ако такова се предвижда /включително ако обучението се провежда в чужбина/ (ако е приложимо) и др.**

На основание чл. 20, ал. 6 от ЗОП Възложителят ще възложи обособена позиция № 2 по индивидуалната ѝ стойност, а именно чрез директно възлагане.  
Обособена позиция № 2: **„Доставка, монтаж и въвеждане в експлоатация наСистема за трансфер на 2D материали и получаване на хетероструктури"** е с прогнозна стойност в размер на 29 990.00 лв. без ДДС, което представлява 19,93 % от общата стойност на поръчката.

1. **Финансиране и начин на плащане**

Обществената поръчка се финансира със средства по Проект - Grant Agreement number: 824140 — TOCHA — H2020-FETPROACT-2018-2020/H2020-FETPROACT-2018-01, финансиран от програма HORIZON 2020 (Хоризонт 2020)

Начинът на плащане е подробно уреден в проекта на договор към настоящата обществена поръчка.

1. **Разходи за поръчката**

Разходите за изработването на офертите са за сметка на участниците в процедурата. Спрямо Възложителя, участниците не могат да предявяват каквито и да било претенции за разходи, направени от самите тях, по подготовката и подаването на офертите им, независимо от резултата или самото провеждане на процедурата.

1. **Срок за изпълнение**

**Срокът на изпълнение на поръчката е не повече от 240 календарни дни от получаване на възлагателно писмо**. Срокът за изпълнение на поръчката включва **срокът за доставка, инсталиране, извършване на приемните изпитания на място и въвеждането в експлоатация на оборудването.**

**Срокът за инсталиране, извършване на приемните изпитания на място и въвеждането в експлоатация на оборудването не може да бъде по-дълъг от 30 дни след доставката на оборудването.**

*Забележка:* Участник предложил срок по-дълъг от посочените ще бъде отстранен от участие в процедурата.

Посочените сроковете са задължителни за участниците в процедурата.

Сроковете за изпълнение на поръчката се посочват от участника в предложението за изпълнение на поръчката.

1. **Възможност за представяне на варианти в офертите**

Няма възможност за представяне на варианти в офертите.

1. **Срок на валидност на офертите**

Срокът на валидност на офертите е посочен в обявлението за поръчката.

# РАЗДЕЛ II. ТЕХНИЧЕСКИ И ФУНКЦИОНАЛНИ ИЗИСКВАНИЯ

1. Техническите и функционални изисквания на предлаганите уреди трябва да съответстват на минимум на минималните техническите и функционални изисквания на Възложителя, посочени в Раздел V. Критерии за възлагане на поръчката.Предлаганият от участника уред трябва да бъде нов, неупотребяван, да е окомплектован с всички необходими за функционирането му модули, системи, софтуер и аксесоари, с посочени продуктови номера и придружено от съответните каталожни данни и инструкции за експлоатация от производителя на български и/или английски език (***като е препоръчително да бъдат на английски език***).
2. Предлаганият от участника уред трябва да отговаря на европейските и/или международни стандарти за електробезопасност, електромагнитна съвместимост, вибрации, защита от движещи се части и радиационна безопасност (ако изискването за защита от движещи се части и радиационна безопасност е приложимо към съответното оборудване /уред/).
3. Предлаганият от участника уред трябва да бъде произведен от производител, който има оторизиран сервиз на територията на Република България или Европейския съюз, или да има упълномощен представител за Република България или Европейския съюз, чрез който да се осъществява сервиза.
4. Предлаганият от участника уред трябва да бъде с осигурен гаранционен сервиз минимум една (1) година, считано от датата на подписване на протокола за инсталацията, приемните изпитания на място на оборудването и въвеждането му в експлоатация, протокола за проведено обучение и финалния приемно-предавателен протокол за доставки. Гаранционният сервиз следва да удовлетворява следното изискване:

* Отстраняване за сметка на Изпълнителя на дефект или повреда на някой от уредите, възникнали при нормалната им експлоатация по време на срока за гаранционен сервиз - в срок до 40 (четиридесет) календарни дни от датата на получаване на уведомление от Възложителя, а когато се налага доставката на резервни части от чужбина – до 50 (петдесет) календарни дни от датата на получаване на уведомление от Възложителя.

**2.5.**Уредът трябва да бъде предаден на Възложителя сглобен, с монтирани принадлежности и готов за употреба.

# РАЗДЕЛ III. ИЗИСКВАНИЯ КЪМ ЛИЧНОТО СЪСТОЯНИЕ НА УЧАСТНИЦИТЕ В ОБЩЕСТВЕНАТА ПОРЪЧКА

1. **Общи изисквания**

В настоящата процедура за възлагане на обществена поръчка може да участва всяко българско или чуждестранно физическо или юридическо лице, както и техни обединения, както и всяко друго образувание, което има право да изпълнява дейностите, предмет на поръчката и които отговарят на условията на Закона за обществените поръчки (ЗОП) и на изискванията на Възложителя.

**Възложителят не приема за участие в процедурата оферти, които са:**

1. *представени след изтичане на крайния срок за получаване или*
2. *са в не запечатана опаковка или в опаковка с нарушена цялост.*

При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

Когато към момента на изтичане на крайния срок за получаване на офертите пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат. Не се допуска приемане на оферти на лица, които не са включени в списъка по предходното изречение.

**Всеки участник може да представи само една оферта**. Не се допуска участник да участва в офертата на друг участник за същата поръчка под каквато и да е форма.

Представянето на оферта за участие в настоящата процедура задължава участника да приеме напълно всички изисквания и условия, посочени в документацията за участие, при спазване на Закона за обществените поръчки. Поставянето на различни от тези условия и изисквания от страна на участника не ангажира по никакъв начин Възложителя.

1. **Лично състояние на участниците. Основания за отстраняване.**
2. *Не може да участва в настоящата процедура и Възложителят отстранява от участие в процедура за възлагане на обществена поръчка кандидат или участник, за който са налице обстоятелствата по чл. 54, ал. 1 от ЗОП, а именно:*

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

1. *Възложителят ще отстрани от участие в процедура за възлагане на обществена поръчка участник, за когото е налице някое от следните обстоятелства, съгласно чл. 55, ал. 1 от ЗОП, а именно:*

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

Възложителят не отстранява от процедурата кандидат или участник на посоченото основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

2. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

3. опитал е да: а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или б) получи информация, която може да му даде неоснователно предимство в процедурата за възлагане на обществена поръчка.

Обстоятелствата по 2.1, т.1, 2 и 7 и 2.2, т. 3 (съгласно номерацията по-горе) се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, обстоятелствата по 2.1, т.1, 2 и 7 и т. 2.2, т. 3 се отнасят и за това физическо лице.

Лицата по чл. 54, ал. 2 и ал. 3 и чл. 55, ал. 3 ЗОП са, както следва:

* при събирателно дружество - лицата по чл. 84, ал. 1 и чл. 89, ал. 1 от Търговския закон;
* при командитно дружество - неограничено отговорните съдружници по чл. 105 от Търговския закон;
* при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;
* при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;
* при командитно дружество с акции - лицата по чл. 256 от Търговския закон;
* при едноличен търговец - физическото лице - търговец;
* при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;
* при кооперациите - лицата по чл. 20, ал. 1 и чл. 27, ал. 1 от Закона за кооперациите;
* при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;
* при фондациите - лицата по чл. 35, ал. 1 от Закона за юридическите лица с нестопанска цел;
* и прокуристите, когато има такива;
* за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

В случаите, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

В ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 и 3 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 и 3 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

**За удостоверяване на липсата на основания за отстраняване участниците следва да попълнят ЕЕДОП (част III).**

1. *Не могат да бъдат самостоятелни участници в тази процедура свързани лица по смисъла на § 2, т. 45 от Допълнителните разпоредби на ЗОП или свързани предприятия по смисъла на § 2, т. 44 от Допълнителните разпоредби на ЗОП.*
2. *Не може да участва в процедурата и ще бъде отстранено и чуждестранно физическо или юридическо лице, за което в държавата, в която е установено, е налице някое от обстоятелствата по чл. 54, ал. 1, както и по чл. 55, ал. 1 от ЗОП.*
3. *Не могат да участват в процедурата за възлагане на настоящата обществена поръчка участници, които са дружества, регистрирани в юрисдикции с преференциален данъчен режим и контролираните от тях лица включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.*
4. *Не могат да участват в процедурата за възлагане на настоящата обществена поръчка участници, за които са налице обстоятелства по чл. 69 от Закона за противодействие на корупцията и за отнемане на незаконно придобитото имущество.“*

Обстоятелствата по т. 2.3, 2.4, 2.5. и 2.6 се доказват, като участникът предостави (декларира) в част III, буква „Г“ от Единния европейски документ за обществени поръчки (ЕЕДОП) липсата или наличието на посочените основания. При подаване на офертата участникът декларира липсата на основанията за отстраняване и съответствие с критериите за подбор със Стандартния образец за единния европейски документ за обществени поръчки (ЕЕДОП). В него се предоставя съответната информация и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация за тези обстоятелства служебно на Възложителя.

1. **Използване капацитета на трети лица.**

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията на чл. 65, ал. 4 от ЗОП, поради промяна в обстоятелства преди сключване на договора за обществена поръчка.

В условията на процедурата възложителят може да предвиди изискване за солидарна отговорност за изпълнението на поръчката от кандидата или участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 от ЗОП.

1. **Подизпълнители**

Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Изпълнителите сключват договор за подизпълнение с подизпълнителите, посочени в офертата.

Възложителят изисква замяна на подизпълнител, който не отговаря на някое от условията по чл. 66, ал. 2 от ЗОП поради промяна в обстоятелствата преди сключване на договора за обществена поръчка.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа. Приложимите правила относно директните разплащания с подизпълнители се посочват в документацията за обществената поръчка и в договора за възлагане на поръчката.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по чл. 66, ал. 14 от ЗОП, в срок до три дни от неговото сключване.

**В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл.67, ал.1 от ЗОП.**

1. **Обединения**

Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

Участник - обединение, което не е юридическо лице, трябва да представи копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

Следва да е определен партньор, който да представлява обединението за целите на обществената поръчка, както и да е уговорена изрично солидарна отговорност, когато такава не е предвидена съгласно приложимото законодателство.

***Забележка:****На основание чл.10, ал.2 от ЗОП, Възложителят не предвижда изискване за създаване на юридическо лице, когато участникът, определен за изпълнител е обединение на физически и/или юридически лица.*

В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

**Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.**

# РАЗДЕЛ IV. КРИТЕРИИ ЗА ПОДБОР

1. **Икономическо и финансово състояние**

Участникът трябва да е реализирал минимален оборот в сферата, попадаща в обхвата на поръчката,а именно: доставка на лабораторно оборудване, в т. ч. дейностите по монтаж, обучение за работа с него и гаранционното му обслужване изчислен на база годишните обороти за последните три приключили финансови години, в зависимост от датата, на която участникът е създаден или е започнал дейността си, в размер на 120 500 (сто и двадесет хиляди и петстотин) лева.

**За удостоверяване съответствието** си с горното изискване участниците попълват част IV, буква „Б“ в ЕЕДОП, където представят информация за реализирания минимален оборот в сферата, попадаща в обхвата на поръчката, за последните три приключили финансови години в зависимост от датата, на която участникът е създаден или е започнал дейността си.

**Доказване на посоченото изискване:** Участникът, определен за изпълнител, представя преди сключване на договора, съгласно чл. 67, ал. 6 от ЗОП заверени копия от един или няколко от следните документи, от които еднозначно да е видно, че е изпълнено изискването по т.1 от раздел IVна настоящата документация:

а) *удостоверения от банки;*

*б) годишните финансови отчети или техни съставни части, когато публикуването им се изисква съгласно законодателството на държавата, в която кандидатът или участникът е установен;*

*в) справка за общия оборот и за оборота в сферата, попадаща в обхвата на поръчката.*

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ, а именно документ, в който се съдържа информацията, която потвърждава, че участникът отговаря на поставеното от възложителя изискване за икономическо и финансово състояние.

Съгласно чл. 67, ал. 1 от ЗОП при подаване на оферта участникът декларира съответствие с критериите за подбор и липса на основания за отстраняване чрез представяне на ЕЕДОП. Документите, чрез които се доказва информацията, посочена в ЕЕДОП, могат да бъдат изисквани допълнително при условията на чл. 67, ал. 5 от ЗОП.

Съгласно чл. 112, ал. 1, т. 2 от ЗОП преди сключването на договор за обществена поръчка, възложителят изисква от участника, определен за изпълнител, да представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива.

При подаване на офертата участникът декларира липсата на основанията за отстраняване и съответствие с критериите за подбор със Стандартния образец за единния европейски документ за обществени поръчки (ЕЕДОП). В него се предоставя съответната информация и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация за тези обстоятелства служебно на Възложителя.

# РАЗДЕЛ V. КРИТЕРИИ ЗА ВЪЗЛАГАНЕ НА ПОРЪЧКАТА

Обществената поръчка се възлага въз основа на икономически най-изгодната оферта с критерий за възлагане „оптимално съотношение качество/цена“ съгласно чл. 70, ал. 2, т. 3 от ЗОП.

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. Участникът, класиран от комисията на първо място, се предлага за изпълнител на обществената поръчка.

Показатели, относителната им тежест и принцип на методиката за определяне на комплексната оценка на офертите:

**1.МИНИМАЛНИ ХАРАКТЕРИСТИКИ:**

* Носеща конструкция с механична направляваща система за придвижване във вертикална посока, съобразена с изискванията на апаратурата;
* Изтеглящ прът с термодвойка;
* Система за задаване и контрол на позицията на тигел/ампула с ход минимум 990 мм;
* Задвижващ мотор за регулируемо бързо позициониране минимум 2000 мм/мин; регулируемо движение на тигел/ампула при израстване на кристали със скорости минимум от 0.03 до 50 мм/час; ротационно движение минимум 1-5 об/мин;
* Вертикална високотемпературна пещ с една нагреваема зона поне 200 мм и размер на използваните тигели/ампули до 40 мм – диаметър. Работна температура минимум 1350 градуса целзий;
* Работна тръба за вертикалната пещ от Мулит;
* Захранване 230± 10 Волта, 50 херца, монофазно за работа с мощност минимум 2.1 киловата;
* Електронен шкаф за моторите за механично задвижване и система за температурен контрол;
* Стандартна 1-годишна гаранция на части и производствени дефекти (изключва уплътнения и бързоизносващи се части);
* Температурен контрол с термодвойка в непосредствена близост до тигел/ампула с израстващ кристал;
* Температурен контролер/програматор с дисплей и вградена памет с възможност за цифрово снемане, трансфер, запис и обработка на данните. До четири аналогови входа за термодвойки или други сонди. USB и Ethernet портове със софтуер за форматиране на файлове от данни и графична визуализация на персонален компютър. Програматор с до 25 програмируеми сегменти на програма. Възможност за запаметяване на до 100 програми локално и допълнително до 200 програми на външен носител;
* Специализиран софтуер за свързване с температурен контролер/програматор и конфигуриране/управление, контрол на процеси и запаметяване на данни на персонален компютър;
* Система за защита от прегряване с термодвойка и температурен контролер.

**Срок за доставка на оборудването:**

* до 210 календарни дни след получаване на възлагателно писмо, съгласно проекта за договор.

**Инсталация и обучение:**

* Обучение, в ИОМТ-БАН, за рутинна поддръжка на апарата на минимум 3 (трима) специалисти.
* Обучение, в ИОМТ-БАН, за пускане на проби, работа с апарат, анализ и обработка на резултатите на минимум 3 (трима) специалисти.
* Срок за инсталирането, извършването на приемните изпитания на място и въвеждането в експлоатация на оборудването е до30 дни след доставката на оборудването;
* Инсталация на апарата и провеждане на калибрационни експерименти.
* Документация за инсталация, работа, поддръжка и ремонт на апарата, включваща подробни схеми (електрически, технически чертежи и др.) на отделните компоненти и части.
* Три посещения, в рамките на гаранционното обслужване, на оторизиран специалист за рутинна поддръжка, при заявка от страна на възложителя;

**2 . КРИТЕРИЙ ЗА ВЪЗЛАГАНЕ НА ПОРЪЧКАТА**.

За всяка отделна оферта, която отговаря на изискванията на Закона за обществените поръчки и изискванията на Възложителя, посочени в настоящата документация, назначената комисия извършва класиране, въз основа на критерия по чл. 70, ал. 2, т. 3 от ЗОП – „Оптимално съотношение качество /цена**“**.

Класирането на допуснатите до участие оферти се извършва на база получената от всяка оферта “Комплексна оценка” - (КО). Комплексната оценка на офертата на всеки от участниците се определя като сума от оценките по отделните показатели, умножени по съответните им относителни тегла. Максималната обща оценка е 100 точки.

Показателите, избрани за оценка на офертите и съответните им относителни тегла в комплексната оценка, са представени в следната таблица**:**

|  |  |  |  |
| --- | --- | --- | --- |
| **Показател(наименование)** | **Относително тегло** | **Максимално възможен брой точки** | **Символно обозначение на показателя** |
| 1. Показател „цена” | 0.40 (40%) | 100 | **Пц** |
| 2. Показател „технически характеристики” | 0.60 (60%) | 100 | **Птх** |

Показателите, избрани за оценка на офертите са:

* Показател „цена” (**Пц**) – максимален брой точки 100;
* Показател „технически характеристики” (**Птх**) – максимален брой точки 100;

Относителните тегла на показателите за оценка в комплексната оценка на офертата са:

* + - Показател „цена” (**Пц**) – с относително тегло **0.4** (40%) в комплексната оценка;
    - Показател „технически характеристики” (**Птх**) – с относително тегло **0.6** (60%) в комплексната оценка;

Оценката по Показателя „цена” (**Пц**) се определя, като се изчисли съотношението между най-ниската предложена цена (**Цмин)** и цената, предложена от Участника, чиято оферта се оценява (**Цуч**), по следната формула:

, където

**Пц** е Показателя „цена”;

**Цмин** е най-ниската предложена цена;

**Цуч** е цената, предложена от Участника, чиято оферта се оценява;

“**100**” e максималният брой точки на показателя Пц.

Оценката по Показателя „технически характеристики” (**Птх**) се определя чрез сумиране на точките на показателите **Д*i***(*i*=1,2) от последната колона в таблицата “Допълнителни технически изисквания и функционални възможности на оборудването”, които са удовлетворени от Изпълнителя. Ако са изпълнени и двете допълнителни характеристики, то:

**Птх** е Показателя „технически характеристики”;

***Д*1, *Д*2**са точките на съответните показатели от последната колона на таблицата “Допълнителни технически изисквания и функционални възможности на оборудването”;

Комплексната оценка (**КO**) за всяка отделна оферта, която отговаря на изискванията на Закона за обществените поръчки и изискванията на Възложителя, посочени в настоящата документация, ще се определя съгласно следната формула:

**КO = 0.4\*Пц +0.6 \*Птх, където**

**КO** e комплексната оценка;

**Пц** - оценката на офертата по Показателя „цена”;

**Птх** е Показателя „технически характеристики”;

“**0.4**” и “**0.6**” са относителните тегла в КО на Пц и Птх**,** съответно.

При неизпълнение на някое от изискванията, отбелязано като минимално (Раздел V, т.1 Минимални характеристики), участникът ще бъде отстранен от по-нататъшно участие в процедурата.

Класирането на участниците се извършва по низходящ ред на получената комплексна оценка, като на първо място се класира участникът, получил най-висока оценка на офертата .

Допълнителните технически изисквания и функционални възможности на оборудването са както следва:

**Таблица с допълнителни технически изисквания и функционални възможности на оборудването**

|  |  |  |
| --- | --- | --- |
| **ДОПЪЛНИТЕЛНИ ХАРАКТЕРИСТИКИ** | | **Точки** |
| Д1 | Наличие на тиристорен контрол на нагряващите елементи на вертикална високотемпературна пещ за стабилизиране на температурата | **50** |
| Д2 | Наличие на стъпков мотор с магнитно съединяване (magneticcoupling, постоянен магнит) за равномерно движение във вертикална посока на тигел/ампула при израстване на кристал | **50** |

***Забележка: Когато предложения уред няма наличие на някоя от допълнителните характеристики, Комисия ще присъди 0 точки за съответната допълнителна характеристика.***

**Общи принципи:**

При оценка на всеки един от показателите комисията изчислява точките с точност до втория знак след десетичната запетая.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател.

Ако икономически най-изгодната оферта не може да бъде определена и по по-горе предвидения ред, комисията провежда публично жребий за определяне на изпълнител между класираните на първо място оферти.

Класирането на участниците се извършва по низходящ ред на получената Комплексна оценка, като на първо място се класира участникът, получил най-много точки.

# РАЗДЕЛ VI. УКАЗАНИЯ ЗА ПОДГОТОВКА НА ОФЕРТАТА И СЪДЪРЖАНИЕ

1. **Място и срок за получаване на документацията за участие**

Документацията за участие е достъпна в „Профила на купувача“ на електронната страницата на адрес: <http://www.iomt.bas.bg/профил-на-купувача>

1. **Посещение на място**

Преди да изготви своята оферта участникът може да посети обекта определен за изпълнение на обществената поръчка, да се запознае с условията на място, да оцени особеностите, факторите и рисковете на същия. Ако участникът е посетил обекта следва да попълни и предостави на Възложителя Декларация – Приложение № 5, с която декларира, че е извършил оглед на обекта.

1. **Необходими документи**

За участие в процедурата участникът подготвя и представя оферта, която трябва да съответства напълно на изискванията на Закона за обществените поръчки и указанията от настоящата документация.

Офертите се представят на български език. До изтичането на срока за подаване на офертите всеки участник може да промени, да допълни или да оттегли офертата си. Всеки участник в процедура за възлагане на обществена поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедура за възлагане на обществена поръчка едно физическо или юридическо лице може да участва само в едно обединение. Свързани лица не могат да бъдат самостоятелни участници в една и съща процедура.

Офертата за участие в процедурата се представя в запечатана, непрозрачна ОПАКОВКА от участника лично или от упълномощен от него представител на посочения от Възложителя адрес или се изпраща по пощата с препоръчано писмо с обратна разписка или чрез куриерска служба. Върху опаковката задължително се посочват:

* + наименованието на участника, включително участниците в обединението, когато е приложимо;
  + адрес за кореспонденция, телефон и по възможност – факс и електронен адрес;
  + наименованието на поръчката;

Документите и данните в офертата, вкл. всички приложения към настоящата документация, се подписват само от лица с представителни функции за съответния участник или от упълномощени за това от представляващия участника лица. Във втория случай се изисква да се представи заверено пълномощно за изпълнението на такива функции.

ОПАКОВКАТА включва документите по чл. 39, ал. 2 от ППЗОП, техническо предложение, съгласно чл. 39, ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри”,

1. Документи по чл. 39, ал. 2 от ППЗОП включват следните документи:

а) Единен европейски документ за обществени поръчки (ЕЕДОП) за кандидата в съответствие с изискванията на закона и условията на Възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

В изпълнение на чл. 67, ал. 4 от Закона за обществените поръчки Единният европейски документ за обществени поръчки (ЕЕДОП) се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

***Забележка:*** Към документацията е представен ЕЕДОП в “.DOC” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП. В случаите, когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията му в “.PDF” формат.

б) документи за доказване на предприетите мерки за надеждност, съгласно чл.56 от ЗОП, когато е приложимо;

в) документите по чл. 37, ал. 4 от ППЗОП, когато е приложимо.

1. Техническо предложение – Приложение №2, съгласно чл. 39, ал. 3, т. 1 от ППЗОП, което следва да съдържа:

а) предложение за изпълнение на поръчката, в съответствие с техническата документация и изискванията на Възложителя изготвено по образец, при съблюдаване на Техническите и функционални изисквания, изискванията към офертата, условията за изпълнение на поръчката и методиката за оценка на предложенията, представено в оригинал.

б) друга информация и/или документи, изискани от възложителя:

- декларация по чл. 102 от ЗОП – Приложение №4, ако е приложимо;

- декларация за посещение на обекта – Приложение №5, ако е приложимо;

***Забележка:***Документите по т.3.2. следва да бъдат обособени в отделна папка.

1. Опис на представените документи.
2. Ценово предложение по чл. 39, ал. 3, т. 2 от ППЗОП – Приложение №3, което следва да съдържа предложението на участника относно цената без ДДС. Цените следва да бъдат посочени в лева, закръглени до втория знак след десетичната запетая. При несъответствие между цената, изписана с цифри и тази, изписана с думи, ще се взема предвид изписаната с думи. Оферирана от участниците цена следва да е крайна и да включва всички разходи на участника за изпълнение на поръчката. **В цената следва да се предвидят всички разходи на участника за изпълнение на поръчката:доставка, монтаж, пускане в експлоатация и гаранционен сервиз на апаратурата, мита, такси, обучение за работа с оборудването, ако такова се предвижда /включително ако обучението се провежда в чужбина/ (ако е приложимо)и др.**

Участник, който по какъвто и да е начин е посочил ценови параметри или елементи от тях някъде в офертата си, извън плика с надпис „Предлагани ценови параметри” ще бъде отстранен от участие в процедурата.

***Забележка:***Участникът поставя ценовото предложение в отделен запечатан непрозрачен плик с надпис „Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП.

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:***

[***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

Документите за участие следва да бъдат представени на адрес: гр. София 1113, ул. "Акад. Георги Бончев", бл. 109, Институт по оптически материали и технологии "Акад. Йордан Малиновски", стая 119, Деловодство, преди датата и часа, посочени в обявлението като краен срок за подаване на офертите. Не се приемат оферти, които са представени след изтичане на крайния срок за получаване или в незапечатана или скъсана опаковка. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за сметка на участника. Възложителят не се ангажира да съдейства за пристигането на офертата на адреса и в срока, определен от него. Участникът не може да иска от Възложителя съдействие за митническо освобождаване на пратка, получаване чрез поискване от пощенски клон, взаимодействие с куриери извън обичайното получаване или др.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените офертите се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.

# РАЗДЕЛ VII. ГАРАНЦИИ ЗА ИЗПЪЛНЕНИЕ НА ДОГОВОРА И ОБЕЗПЕЧЕНИЯ

**Гаранция за изпълнение на договора – условия, размер и начин на плащане**

Определеният за изпълнител участник, преди сключване на договора представягаранция за изпълнение на договора в размер на 5% (пет процента) от стойността на договора за обществена поръчка без включен ДДС.

Условията и сроковете за задържане или освобождаване на гаранцията за изпълнение са уредени в проекта на Договор за изпълнение на обществената поръчка.

Гаранцията се предоставя в една от следните форми: парична сума, банкова гаранция или застраховка, която обезпечава изпълнението чрез покритие на отговорността на изпълнителя. Гаранция, представена под формата на парична сума или банкова гаранция може да се предостави от името на изпълнителя за сметка на трето лице - гарант. Участникът, определен за изпълнител, избира сам формата на гаранцията за изпълнение. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

При представяне на гаранцията във вид на депозит на парична сума, същата се внася по сметката на Възложителя:

**Банка: Райфайзен банк**

**BIC: RZBBBGSF**

**IBAN: BG58RZBB91553120036814**

В нареждането за плащане следва да се посочи вида на гаранцията както следва:

гаранция за изпълнение по договор за обществена поръчка с предмет: **„ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ЛАБОРАТОРНО ОБОРУДВАНЕ В ОБОСОБЕНИ ПОЗИЦИИ, КАКТО СЛЕДВА: ОБОСОБЕНА ПОЗИЦИЯ 1: СИСТЕМА ЗА ИЗРАСТВАНЕ НА КРИСТАЛИ ПО МЕТОДА НА БРИДЖМЕН“.**

Когато участникът избере гаранцията за изпълнение да бъде банкова гаранция, тогава тя трябва да бъде безусловна, неотменима,в полза на Възложителя, с възможност да бъде усвоена изцяло или на части и със срок на валидност най-малко 30 (тридесет) календарни дни след изтичане на гаранционните срокове на договора, съобразно изискванията в проекта на Договор за възлагане на обществената поръчка. Гаранцията трябва да съдържа задължение на банката-гарант да извърши безусловно плащане, при първо писмено искане от възложителя, в случай че изпълнителят не е изпълнил някое от задълженията си по договора, в съответствие с определеното в него.

Банковите разходи по откриването на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

Когато участникът, определен за изпълнител, избере да представи гаранция за изпълнение под формата на застраховка, която обезпечава изпълнението чрез покритие на отговорността на изпълнителя по договора, то застраховката следва да отговаря на следните изисквания:

* застраховката трябва да бъде сключена за конкретния договор и в полза на Институт по оптически материали и технологии "Акад. Йордан Малиновски";
* застрахователната премия трябва да е платима еднократно;
* със срок на валидност най-малко 30 дни след изтичане на гаранционните срокове по договора, съобразно изискванията в проекта на Договор за възлагане на обществената поръчка.

Възложителят ще освободи гаранцията за изпълнение, без да дължи лихви за периода, през който средствата законно са престояли при него.

# РАЗДЕЛ VIII. РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ

1. Комисията, назначена от Възложителя, има за цел да разгледа, оцени и класира офертите на участниците. Членовете на комисията и консултантите (ако е приложимо) представят на Възложителя декларация за спазване на изискванията по чл. 103, ал. 2 от ЗОП след получаване на списъка с участниците и на всеки етап от процедурата, когато настъпи промяна в декларираните обстоятелства.
2. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване. Присъстващите представители вписват имената си и се подписват в изготвен от комисията списък, удостоверяващ тяхното присъствие.
3. Комисията разглежда, оценява и класира представените оферти за участие в процедурата в съответствие с чл. 104 и следващите от Закона за обществените поръчки и условията на настоящата документация за участие.
4. Освен на основанията на чл. 54 и 55 от ЗОП, комисията отстранява от участие в процедурата участник, за когото е налице и някоя от хипотезите на чл.107 от ЗОП и съответно при посочените в настоящата документация хипотези.
5. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква подробна писмена обосновка за начина на неговото образуване, която се представя в 5 дневен срок от получаване на искането. Комисията разглежда и съответно приема или не представената писмена обосновка в съответствие с чл. 72 от ЗОП.
6. Комисията класира участниците по степента на съответствие на офертите с предварително обявените от Възложителя условия и при спазване на условията на Раздел V „КРИТЕРИИ ЗА ВЪЗЛАГАНЕ“.
7. Действията на Комисията се протоколират, като резултатите от работата й се отразяват в доклад, който се подписва от всички членове на комисията и се предава на Възложителя, заедно с цялата документация. Възложителят, в 10–дневен срок от получаването на доклада, го одобрява или връща с писмени указания, съгласно чл. 106, ал. 3 от ЗОП.

**РАЗДЕЛ ХIХ. ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНАТА ПОРЪЧКА. ПРЕКРАТЯВАНЕ НА ПРОЦЕДУРАТА.**

1. Възложителят, **в 10 дневен срок** от утвърждаване на доклада на комисията, определя за изпълнител на поръчката участник, съгласно чл. 109 от ЗОП.

2. Възложителят, **в 10 дневен срок** от утвърждаване на доклада на комисията, прекратява поръчката с мотивирано решение при наличие на обстоятелствата по чл. 110 от ЗОП.

**РАЗДЕЛ Х. СКЛЮЧВАНЕ НА ДОГОВОР**

1. Възложителят обявява с мотивирано решение класирането на участниците и участника, определен за Изпълнител на обществената поръчка.
2. Възложителят изпраща решението за определяне на изпълнител в един и същи ден на участниците и го публикува в своя профил на купувача.
3. Договорът за обществена поръчка се сключва с участника, определен за изпълнител, който преди подписването му е длъжен да представи:
   * + документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива
     + определената гаранция за изпълнение на договора;

*Възложителят може с решение да прекрати процедурата или да определи за изпълнител втория класиран участник, когато класирания на първо място участник:*

* + - откаже да сключи договор;
    - не изпълни някое от условията по т. 3 на настоящия раздел /по-горе/;
    - не докаже, че не са налице основания за отстраняване от процедурата.

Възложителят сключва договора за възлагане на обществената поръчка с класирания на първо място участник в едномесечен срок от влизане в сила на решението за определяне на изпълнител или на определението, с което е допуснато предварително изпълнение на това решение. Възложителят няма право да сключи договор с избрания изпълнител преди влизането в сила на всички решения по процедурата или постановяване на определение за предварително изпълнение, в случай на обжалване на процедурата.

Възложителят може да сключи договора за обществена поръчка преди изтичането на 14-дневния срок от уведомяването на заинтересованите участници, когато определеният за изпълнител е единственият заинтересован участник в процедурата.

1. Когато в офертата на участника, определен за изпълнител, е посочено, че той ще ползва подизпълнител/и, след сключване на договора за обществена поръчка, изпълнителят сключва договор/и за подизпълнение с обявения/те в офертата подизпълнител/и. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**РАЗДЕЛ XI. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Възложителят публикува документацията за участие на своя “Профил на купувача” в интернет на адрес <http://www.iomt.bas.bg/профил-на-купувача>. Лицата могат да поискат писмено от възложителя разяснения по решението, обявлението и документацията за обществената поръчка до 10 (десет) дни преди изтичане на срока за получаване на офертите.

Разясненията се публикуват в профила на купувача на Възложителя в 4-дневен срок от получаване на искането. В разяснението не се посочва лицето, направило запитването.

Разясненията по документацията за участие в процедурата, както и информация за деня, часа и мястото на провеждане на публично заседание за отваряне и оповестяване на ценовите предложения на допуснатите участници се публикуват само на Профила на купувача на Възложителя, посочен по-горе.

Комуникацията между Възложителя и участниците в настоящата процедура се извършва в писмен вид.

Участникът може да представя своите писма и уведомления в деловодството на Института по оптически материали и технологии "Акад. Йордан Малиновски", със седалище и адрес на управление: гр. София, ул. "Акад. Георги Бончев", бл. 109.

Обменът на информация между Възложителя и участника може да се извършва по един от следните начини:

* лично – срещу подпис.
* по пощата – чрез препоръчано писмо с обратна разписка, изпратено на посочения от участника адрес.
* чрез куриерска служба.
* по факс.
* по електронен път при условията и по реда на Закона за електронния документ и електронния подпис.
* чрез комбинация от тези средства.

Възложителят е длъжен да изпраща на участниците по някой от посочените по-горе способи само документи по процедурата, за които това е изрично предвидено в ЗОП.

**РАЗДЕЛ ХІІ. ОБРАЗЦИ НА ДОКУМЕНТИ**